EkBass/fiwiki-20250220-pages-articles huggingface dataset:
Luhtahiirihaukka

Luhtahiirihaukka (Buteo brachyurus) on hiirihaukkojen sukuun kuuluva lintu. Sitä tavataan Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorossa, Ranskan Guyanassa, Guatemalassa, Guayanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Yhdysvalloissa ja Venezuelassa. Vaikkakaan se ei ole kovin yleinen suurimmalla osalla levinneisyysaluettaan, se on kohtalaisen yleinen Meksikossa ja Keski-Amerikan pohjoisosissa ja populaation kokonaismäärä on noin kaksi miljoonaa yksilöä. Sen määrä on Yhdysvalloissa kasvavaan suuntaan. Sen elinpiiriä ovat hyvin monenlaiset ympäristöt: subtrooppiset ja trooppiset kuivat ja kosteat alavat ja vuoristometsät 1 800 metrin korkeuteen saakka, mangrovemetsät nousuvesirajan yläpuolella sekä kuivat savannit.Birdlife.org viitattu 7.9.2012 Laji syö eniten pieniä lintuja mutta myös käärmeitä, liskoja, puusammakoita, jyrsijöitä ja hyönteisiä. == Kuvaus == Luhtahiirihaukka on pieni hiirihaukka. Koiras on keskimäärin pienempi kuin naaras, mutta kokoero on pienempi kuin useimmilla petolinnuilla, ja maastossa sukupuolia ei voi erottaa. Pituus vaihtelee 37–45 cm:n välillä, siipienväli on 80–103 cm ja paino 342–625 g. Sen siivet ovat leveät ja pyöreämuitoiset, ja kärki kaartuu liitäessä ylöspäin. Pyrstö on leveä ja hiirihaukojen keskimääräisen pituinen suhteessa vartaloon. Sen ääntely on kimakkaa kirkunaa, kuten muillakin hiirihaukoilla. Kiinnostavaa siinä on, että sitä esiintyy melanistista mustaa versiota, mutta välimuotoja tumman ja vaalean väliltä ei ole. Tummia on lähinnä Floridassa, vaalea on yleinen muualla sen levinneisyysalueella. Vaalealla aikuisella on tumma yläpuoli, alapuoli on valkoinen muuten paitsi, että pyrstö ja lenninsulat ovat harmaat tummin raidoin. Nuoret yksilöt ovat samanlaisia kuin aikuiset, mutta naama on enemmän raidallinen kuin valkoinen, ja pyrstön raidat ovat samanlevyiset, kun taas aikuisella on leveä raita lähellä pyrstön kärkeä. Kun lintu on hyvin näkyvissä, vaaleasta muodosta ei voi erehtyä, vaikka sen selkä ja huppu on musta. Tumman muodon aikuinen on mustanruskea päältä ja alta pyrstöä ja lenninsulkia lukuun ottamatta, jotka ovat harmaan ja tumman raidallisia kuten vaalealla muodolla, mutta mahdollisesti harmaa on tummempaa. Nuorilla linnuilla on samanlainen pyrstökuvio kuin vaalean muodon nuorilla, ja alapuoli on valkotäpläinen. Tumman muodon erottaminen muista tummista hiirihaukoista on vaikeaa, etenkin lähisukuisesta viheltäjähiirihaukasta (Buteo platypterus). Tummaa muotoa pidettiin pitkään omana lajinaan Buteo fuliginosus. ==Alalajit== Sillä on kaksi alalajia: * Buteo brachyurus brachyurus Vieillot, 1816 * Buteo brachyurus fuliginosus P. L. Sclater, 1858 ==Lähteet== Luokka:Hiirihaukat
Jevgeni Jarovenko

Jevgeni Viktorovitš Jarovenko (s. 17. elokuuta 1962 Karatau, Kazakstanin SNT, Neuvostoliitto) on kazakstanilainen jalkapallovalmentaja ja entinen jalkapalloilija. Hän oli pelipaikaltaan puolustaja. Jarovenko pelasi urallaan kahdeksan kautta Neuvostoliiton pääsarjassa vuosina 1984–1991 Kairat Alma-Atan ja Dnipro Dnepropetrovskin joukkueissa. 1990-luvulla hän esiintyi lisäksi Ukrainan ja Turkin pääsarjoissa. Kauden 1992 Jarovenko pelasi Suomen II divisioonassa Kontulan Urheilijoiden joukkueessa. Neuvostoliiton jalkapallomaajoukkuetta Jarovenko edusti kahdesti vuonna 1987. Hän oli myös mukana Soulin olympialaisissa vuonna 1988 olympiakultaa voittaneessa joukkueessa. Vuosina 2011–2013 Jarovenko valmensi Ukrainan toiseksi korkeimmalla sarjatasolla pelannutta FK Naftovik-Ukrnafta Okhtyrkan joukkuetta. Vuonna 2007 hän toimi Kazakstanin alle 21-vuotiaiden jalkapallomaajoukkueen päävalmentajana. Lokakuussa 2014 Jarovenko siirtyi Kazakstanin pääsarjassa pelaavan FK Tarazin päävalmentajaksi. ==Lähteet== * Luokka:Neuvostoliittolaiset jalkapalloilijat Luokka:Kazakstanilaiset jalkapalloilijat Luokka:Kazakstanilaiset jalkapallovalmentajat Luokka:Neuvostoliittolaiset olympiavoittajat Luokka:Vuonna 1963 syntyneet Luokka:Elävät henkilöt
Pimeänpirtin hävitys

Pimeänpirtin hävitys on Ilmari Unhon ohjaama elokuva vuodelta 1947. Se perustuu Maila Talvion romaaniin Pimeän pirtin hävitys (1901). == Juoni == Elokuvan tapahtumien ajankohta on 1800-luvun loppu ja tapahtumat lähtevät liikkeelle köyhän perheen torpasta, jonka torpparisopimus on katkolla. Pahin tapahtuu, kun nuori patruuna Otto repii sopimuksen. Torpan tyttö Hanni joutuu patruunan viettelyn kohteeksi, ja hänet syyllistetään. Ajan kuluessa Hanni päätyy kaupunkiin kurtisaaniksi. Otto tulee häntä kosimaan, mutta vanha vaari paljastaa epätoivoiselle hylätylle kosijalle, että Hanni on tämän tytär, jolloin Otto alkaa hautoa itsemurhaa mutta päätyy lopulta kuolemaan pudottuaan vahingossa sillalta. Vaari surmaa Hannin, sillä hänen mielestään vain kuolema voi sovittaa menneet tapahtumat. Juonikuvaus. Viitattu 7.9.2012. == Näyttelijät == == Arviot == Aikalaisarvioissa Maila Talvion romaani muistettiin sen kauden teokseksi, jolloin Talvio vielä oli yhteiskunnallinen julistaja. Toini Aaltosen käsikirjoitusta kiitettiin siitä, että hän on keskittynyt tiivistämisessä tarinan kannalta olennaisiin aineksiin. Aiheen käsittelyä pidettiin kuitenkin liian voimakkaana, ja se olisi vaatinut miedontamista välttääkseen kaavamaisen asetelmallisuuden. Irma Seikkulan niukkoja keinoja hyödyntävä tehokas roolityö Lenin ja Hannin kaksoisroolissa sai erityistä kiitosta. Lehdistöarvio. Viitattu 7.9.2012. == Lähteet == Luokka:Ilmari Unhon ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1947 suomalaiset elokuvat
Le Roy

Le Roy, Le-Roy, LeRoy tai Leroy on ranskalainen sukunimi, joka on muun muassa seuraavilla henkilöillä: * Anastasia Le-Roy (s. 1987), jamaikalainen pikajuoksija * Catherine Leroy (1944–2006), ranskalainen sotavalokuvaaja * Claude Le Roy (s. 1948), ranskalainen jalkapalloilija ja valmentaja * Emmanuel Le Roy Ladurie (1929–2023), ranskalainen historioitsija, professori ja Ranskan kansalliskirjaston pääjohtaja * Eugène Le Roy (1836–1907), ranskalainen vapaa- ajattelija, vapaamuurari ja kirjailija * Fulgence Werner Le Roy (1924–2017), belgialais-eteläafrikkalainen katolinen piispa * Gilles Leroy (s. 1958), ranskalainen kirjailija * Mervyn LeRoy (1900–1987), yhdysvaltalainen elokuvaohjaaja ja -tuottaja * Serge Leroy (s. 1947), ranskalainen keihäänheittäjä * Yves Le Roy (s. 1951), ranskalainen kymmenottelija. == Kuvitteellisia henkilöitä == * Leroy, oik. Leeroy Jenkins, nettiroolipelihahmo * Leroy, animaatioelokuvassa Leroy & Stitch == Katso myös == * Roy
Salonius

Salonius on muun muassa seuraavien suomalaisten henkilöiden sukunimi: *Aarne Salonius (1884–1930), kreikan kirjallisuuden professori *Charly Salonius- Pasternak (s. 1974), UPI:n tutkija *Georg Salonius (1705–1760), juristi ja kustantaja *Helena Salonius (1930–2012), näyttelijä ja oopperalaulaja *Juhani Salonius (s. 1944), varatuomari ja entinen valtakunnansovittelija *Paavo Salonius (Paul Oskar Salonius, 1839–1885), kielentutkija *Ralf Salonius (1933–2010), kultaseppä, yrittäjä ja yritysjohtaja, kauppaneuvos ==Fiktiiviset henkilöt== *Jeppe Salonius, hahmo televisiosarjasa Pasila
Niilo Salovaara

Niilo Kullervo Salovaara (13. lokakuuta 1902 Fairport, Ohio, YhdysvallatProfessori Niilo Salovaara 60-vuotias (tilaajille) Helsingin Sanomat 13.10.1962, s. 8. Viitattu 11.4.2022. – 11. tammikuuta 1977Kuka kukin on 1978, s. 1154. Runeberg.org. Viitattu 16.3.2018.) oli suomalainen juristi. Hän oli Helsingin yliopiston rikosoikeuden apulaisprofessori 1948–1961 ja Turun yliopiston rikos- ja prosessioikeuden professori vuodesta 1962.Otavan Iso tietosanakirja, Otava 1966, osa 7 p. 994. ==Lähteet== Luokka:Suomalaiset professorit Luokka:Suomalaiset juristit Luokka:Suomalaiset oikeustieteilijät Luokka:Helsingin yliopiston professorit Luokka:Turun yliopiston professorit Luokka:Vuonna 1902 syntyneet Luokka:Vuonna 1977 kuolleet
Salovaara

Salovaara on suomalainen sukunimi, joka on muun muassa seuraavilla henkilöillä: * Aarne Salovaara (1887–1945), voimistelija * Aleksis Salovaara (1866–1925), Maalaisliiton kansanedustaja * Artturi Salovaara (1883–1908), salamurhaa yrittänyt ylioppilasaktivisti * Barry Salovaara (s. 1948), kanadalainen jääkiekkoilija * Eero Salovaara (1918–1996) OTK:n pääjohtaja * Eila Salovaara, vaateliike Mic Macin perustaja ja omistaja * Elina Salovaara (s. 1970), näyttelijä * Elli Salovaara (s. 2000), koripalloilija * Hannes Salovaara (1886–1935) rehtori, kirjailija * Hannu Salovaara (s. 1950), viljateknologian professori * Ilmari Salovaara (1892–1970), jääkäri * Jaakko Salovaara (s. 1975), muusikko * Juhani Salovaara (1931–2023), kilpapurjehtija * Juhani Salovaara (s. 1943), teollinen muotoilija * Juho Salovaara (1894–1937), opettaja ja sanomalehtimies * Jukka Salovaara (s. 1968), ulkoministeriön valtiosihteeri * Kaarlo Salovaara (1874–1956), kirkkoherra, IKL:n kansanedustaja * Kaarlo Salovaara (1884–1918), toimittaja ja keksijä * Kauko Salovaara (1916–2003), opettaja ja koulun- ja järjestöjohtaja, maanviljelysneuvos * Lauri Salovaara (s. 1978), radio- ja televisiotoimittaja * Martti Salovaara (1916–1984), keskimatkojen juoksija * Mikko Salovaara (s. 1979), muusikko * Niilo Salovaara (1902–1977) juristi, professori * Nita Salovaara, malli 1980-luvulla * Paula Salovaara (s. 1964), toimittaja * Pertti Salovaara (s. 1970), radiotoimittaja, kansanedustaja * Petrik Salovaara (s. 1968), Jori Olkkonen, tietokone- ja videopelimuusikko * Viktor Salovaara (1887–1966), painija * Väinö Salovaara (1888–1964) kansanedustaja, ministeri. Viktorin kuolinvuosi artikkelin mukaan
Fredrik Saltzman (nuorempi)

Fredrik Saltzman nuorempi (28. heinäkuuta 1881 Lammi – 2. elokuuta 1972 Helsinki Viitattu 7.9.2012.) oli suomalainen lääkäri. Hän väitteli lääketieteen tohtoriksi 1914. Salzmanin isä oli professori Fredrik Saltzman, äiti Emma Ruin ja puoliso vuodesta 1919 May Hjördis Breitenstein. Myös heidän pojastaan Georg-Fredrik Saltzmanista (s. 1920) tuli lääkäriSuomen lääkärit 1962, s. 571. Saltzman oli Helsingin yliopiston sisätautiopin dosentti 1919–1948, Marian sairaalan sisätautiosaston ylilääkäri 1927–1948 ja Samfundet Folkhälsan i Svenska Finlandin puheenjohtaja 1951–1961. Hänelle myönnettiin professorin arvonimi 1938.Otavan Iso tietosanakirja, Otava 1966, osa 7 palsta 998 Lisäksi hän oli Helsingin yliopistoon perustetun ruotsinkielisen lääketieteen professuurin hoitaja 1943–1946, ja hänen vaikutuksestaan Marian sairaalan yhteyteen perustettiin kyseistä professuuria vastannut niin sanottu IV sisätautien klinikka.Fredrik Saltzman Uppslagsverket Finland. Viitattu 2.6.2015. ==Lähteet== Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Suomalaiset professorin arvonimen saaneet Luokka:Vuonna 1881 syntyneet Luokka:Vuonna 1972 kuolleet
Kyle Brodziak

Kyle Brodziak (s. 25. toukokuuta 1984 St. Paul, Alberta) on kanadalainen pelaajauransa lopettanut jääkiekkoilija, pelipaikaltaan keskushyökkääjä. Hänen viimeiseksi NHL-joukkueekseen jäi Edmonton Oilers. Lisäksi hän on urallaan edustanut pääsarjatasolla Minnesota Wildia ja St. Louis Bluesia. Brodziak on noussut Minnesota Wildissa luotettavaksi kahden suunnan sentteriksi, joka pystyy pelaamaan sekä puolustavassa että hyökkäävässä roolissa. Piste- ennätyksensä Brodziak teki kaudella 2011–12, tehtyään yhteensä 44 tehopistettä. == Ura == Brodziak syntyi ukrainalaistaustaiseen perheeseen. Hän pelasi viisi kautta WHL-sarjaa vuosina 1999–2004 tehden yhteensä 183 pistettä Moose Jaw Warriorsin paidassa. Juniorisarjasta hän nousi kaudella 2004–2005 AHL-liigaa pelaavaan Edmonton Road Runnersiin. Kauden 2005–2006 Brodziak aloitti AHL:n Iowa Chopsin riveissä, kunnes hänet nostettiin Edmonton Oilersin NHL-miehistöön. Hän ei kuitenkaan pelannut kuin 10 peliä pääsarjatasolla loukkaantumisen johdosta ja loppukaudeksi hän Brodziak palasi farmiseuraan. Kaudeksi 2006–2007 Brodziak siirtyi Pittsburgh Penguinsin farmiseuraan Wilkes- Barre/Scranton Penguins, jossa hänen pelinsä parani. Brodziak nostettiin takaisin Edmonton Oilers miehistöön, jossa hän teki ensimmäisen NHL-maalin 17. marraskuuta 2007 Curtis Sanfordin selän taakse. Heinäkuussa 2007 Oilers teki pelaajakaupan Minnesota Wildin kanssa, jossa he vaihtoivat Brodziakin Wildin 2009 varausnumeroon. Heinäkuussa 2009 Brodziak solmi kolmivuotisen sopimuksen Minnesota Wildin kanssa. Helmikuussa 2012 he jatkoivat edellistä sopimusta kolmella vuodella. Vuonna 2015 vapaana-agenttina Brodziak solmi vuoden sopimuksen St. Louis Blues kanssa. Syksyllä 2019 Brodziak joutui lopettamaan pelaajauransa ennen NHL-kauden alkua selkäongelman takia. == Tilastot == 2005–2006 Edmonton Oilers NHL 10 0 0 0 4 – – – – – 2006–2007 Edmonton Oilers NHL 6 1 0 1 2 – – – – – 2007–2008 Edmonton Oilers NHL 80 14 17 31 33 – – – – – 2008–2009 Edmonton Oilers NHL 79 11 16 27 21 – – – – – 2009–2010 Minnesota Wild NHL 82 9 23 32 22 – – – – – 2010–2011 Minnesota Wild NHL 80 16 21 37 56 – – – – – 2011–2012 Minnesota Wild NHL 82 22 22 44 66 – – – – – 2012–2013 Minnesota Wild NHL 48 8 4 12 20 5 0 2 2 4 2013–2014 Minnesota Wild NHL 81 8 16 24 61 12 3 3 6 2 2014–2015 Minnesota Wild NHL 73 9 11 20 47 10 0 0 0 2 2015–2016 St. Louis Blues NHL 76 7 4 11 37 20 2 0 2 6 2016–2017 St. Louis Blues NHL 69 8 7 15 27 10 0 2 2 2 2017–2018 St. Louis Blues NHL 81 10 23 33 33 – – – – – 2018–2019 Edmonton Oilers NHL 70 6 3 9 33 – – – – – 14 kautta yhteensä NHL 917 129 167 296 462 57 5 7 12 16 == Lähteet == == Aiheesta muualla == * * Luokka:Kanadalaiset jääkiekkoilijat Luokka:Edmonton Oilersin varaamat pelaajat Luokka:Vuonna 1984 syntyneet Luokka:Elävät henkilöt
Lars Haglund

Lars Arne Mikael Haglund (s. 10. heinäkuuta 1897 Helsinki – 18. kesäkuuta 1982 Mölnlycke) oli suomalainen ruotsin kielellä kirjoittanut kirjailija. == Teoksia == * Krigs-minnen : en skildring från Finlands frihetskrig 1918. Författarens förlag, Helsingfors 1924 * Tsarens vålnad : äventyrs-roman. Helsingfors 1937 == Lähteet == * === Viitteet === Luokka:Suomenruotsalaiset kirjailijat Luokka:Suomen sisällissodan valkoiset Luokka:Vuonna 1897 syntyneet Luokka:Vuonna 1982 kuolleet
Juri Samarin

Juri Fjodorovitš Samarin (; 3. toukokuuta (J: 21. huhtikuuta) 1819 Pietari – 31. maaliskuuta (J: 19. maaliskuuta) 1876 Berliini) oli venäläinen kirjailija ja slavofiili. Hänen saksalaisvastainen teoksensa Okrainy Rossii herätti runsaasti huomiota (1868). Hän toimi maaorjuuden poistamisen hyväksi.Otavan Iso tietosanakirja, Otava 1966, osa 7, palsta 1006 ==Lähteet== ==Aiheesta muualla== * Samarin, Jurij Fedorovitš Tietosanakirja osa 8, palsta 702, Tietosanakirja-osakeyhtiö 1917 Luokka:Venäläiset kirjailijat Luokka:Vuonna 1819 syntyneet Luokka:Vuonna 1876 kuolleet
Miika Hyytiäinen

Miika Hyytiäinen (s. 21. huhtikuuta 1982 Helsinki) on suomalainen nykymusiikkisäveltäjä, joka asuu Berliinissä. Hyytiäinen on suorittanut sävellysdiplomin Universität der Künste Berlinissä Daniel Ottin johdolla. Sekä opiskellut sävellystä mm. Riikka Talvitien, Harri Vuoren ja Michel van der Aan johdolla. Säveltämisen lisäksi hän on opiskellut musiikkitiedettä ja suorittanut maisterintutkinnon matematiikassa. Koska useissa teoksissa ei ole klassista juonta, niitä on kutsuttu myös postoopperoiksi. Hyytiäisen tuotantoon kuuluu kamarimusiikkia, liedejä, performansseja, musiikkiteatteria sekä oopperoita ja niille on ominaista ihmisäänen monipuolinen käyttö sekä eri taidemuotojen yhdistäminen nykymusiikkiin. Hyytiäisen oopperoita ja musiikkiteatteriteoksia ovat mm. Darmstadtin kesäakatemiassa kantaesitetty Seeing voices, Münchenin Biennaalin tilaama Königliche Membranwerke - Nomictic Solutions sekä kuunnelmaa, oopperaa ja installaatiota yhdistävä Voice is Voices. Hyytiäinen on kehittänyt Voice Map -menetelmän, joka tukee laulajan ja säveltäjän välistä kommunikaatiota. == Palkintoja == * 2007 Kuhmon Kamarimusiikkifestivaalin Nuori säveltäjä. * 2009 Majaoja-säätiön sävellyskilpailun tunnustuspalkinto. ==Lähteet== == Aiheesta muualla == * miika.info Säveltäjän omat verkkosivut Luokka:Suomalaiset taidemusiikin säveltäjät Luokka:Vuonna 1982 syntyneet Luokka:Elävät henkilöt
Brigitta Gadolin

Signe Brigitta Gadolin (10. toukokuuta 1895 – 3. lokakuuta 1982)Hietaniemen hautausmaa, vanha alue, kortteli 23, rivi 4, hauta 125 oli suomalainen ruotsin kielellä kirjoittanut kirjailija. Gadolin kirjoitti 1960-luvulla suomeksikin käännetyt matkakirjat Ibizalta ja Sardiniasta. Hän julkaisi 1970-luvun alussa myös kolme muistelmateosta. == Teoksia == * En släktfejd på Korsika och Broder Kristoffers bekännelse. Söderström, Helsingfors 1958 * Franska legender. Söderström, Helsingfors 1960 * Ibiza, Snömadonnans ö. Söderström, Helsingfors 1963 (suomeksi nimellä Ibiza - Lumimadonnan saari, Gummerus 1963) * Salaperäinen Sardinia ; suom. Maija Westerlund. Gummerus 1965 (alkuteos Det förbryllande Sardinien) * Barndomsminnen från sekelskiftet. Söderström & Co, Helsingfors 1969 * Uppväxtår i gamla Helsingfors. Söderström & Co, Helsingfors 1971 * Ungdomsårens kalejdoskop. Söderström, Helsingfors 1973 * Karin Maria Matsdotter. Söderström, Helsingfors 1975 == Lähteet == * === Viitteet === Luokka:Suomenruotsalaiset kirjailijat Luokka:Vuonna 1895 syntyneet Luokka:Vuonna 1982 kuolleet
Banaanipotku

Banaanipotku eli kierrepotku on jalkapallossa potku, jossa pallo saa kaarevan, banaanin muotoisen lentoradan. Haluttaessa lentoradan kaartuvan oikealle tulee pallon pyöriä ylhäältä päin katsottuna myötäpäivään. Tällöin sekä ilmavirtauksen nopeus pallon oikealla puolella että paine pallon vasemmalla puolella pienenevät. Tätä ilmiötä kutsutaan Magnuksen ilmiöksi.Tieteen kuvalehti 13/2006: Kierrepotkun salat Edellä kuvailtu potku voidaan toteuttaa potkaisemalla palloa joko oikean jalan ulko- tai vasemman jalan sisäsyrjällä. Vasemmalle puolelle kiertyvä potku toteutuu joko vasemman jalan ulko- tai oikean jalan sisäsyrjällä. Mitä suurempi pallon pyörimisnopeuteen lähtöhetkellä on, sen jyrkempi on sen lentoradan kaarre. Banaanipotku on maalivahdille vaikea torjuttava: kiertyvän lentoradan pysäyttämisen lisäksi haltuunotto vaatii myös oman akselinsa ympäri pyörivä liikkeen pysäyttämistä. == Lähteet == Luokka:Jalkapallotermit
Vivisektio (yhtye)

Vivisektio on suomalainen hardcore punk -yhtye, joka perustettiin Äkäslompolossa vuonna 1983. Yhtye lopetti toimintansa 1986 tehtyään vain kahdeksan keikkaa, mutta aktivoitui uudelleen vuonna 2008. Alkuperäisjäsenistä ovat mukana kitaristi Pekka ja basisti Pena. Vivisektio teki uransa ensimmäisen Euroopan-kiertueen toukokuussa 2012 esiintyen Saksassa, Tšekissä, Itävallassa ja Puolassa. == Jäsenet == === Nykyiset === * Maria – laulu * Pekka – kitara * Pena – basso * Miikka – rummut === Alkuperäinen (1984-1986) kokoonpano === * Kirsi – laulu (1984–1986) * Pekka – kitara(1984-1986) * Pena – basso (1984-1986) * Satu – rummut (1984–1986) == Diskografia == === Albumit === * * * * * === EP:t === * === Singlet === * ”Mausoleumi” (2014, Kämäset levyt, B-puolella ”Noitavaino”) === Kokoelmilla === * * * == Aiheesta muualla == * https://vivisektio.bandcamp.com/ * Vivisektion Facebook-sivu Luokka:Suomalaiset hardcore punk -yhtyeet
Huldefossen

Huldefossen, Huldrefossen tai Huldrafossen, on vesiputous, joka sijaitsee Sunnfjordin alueella Førdessä, Sognin ja Fjordanen läänissä, Norjassa. Putous on pituudeltaan noin 90 metriä. Vesiputous sijaitsee noin kymmenen kilometrin päässä Førdestä. Putouksen lähellä sijaitsee maatalousalan koulu. == Lähteet == == Aiheesta muualla == Luokka:Norjan vesiputoukset Luokka:Førde
Hannu Kauttu

Hannu Stefanus Kauttu (3. elokuuta 1907 Ruovesi – 7. helmikuuta 1985 Espoo)Kuolinilmoitus, Helsingin Sanomat 9.3.1985, s. 4 (Lehti HS Aikakoneessa (tilaajille)) oli suomalainen kirjailija. == Teoksia == * Erämaan urkuri : kuusi Lappi-aiheista novellia. Karisto 1956 == Lähteet == * === Viitteet === Luokka:Suomalaiset kirjailijat Luokka:Vuonna 1907 syntyneet Luokka:Vuonna 1985 kuolleet
Charlie pankissa

Charlie pankissa tai Charlien pankkiseikkailu (The Bank) on Charles Chaplinin ohjaama ja käsikirjoittama vuoden 1915 yhdysvaltalainen lyhyt mykkäelokuva. Chaplin oli saanut Charlie naisena -elokuvan jälkeen voimakasta kritiikkiä ja paheksuntaa elokuvan säädyttömyydestä. Elokuvan jälkeen alkoi periaatteessa uusi kausi Chaplinin elokuvissa, sillä hän alkoi jatkossa keskittyä enemmän tarinoiden tunnepitoiseen ainekseen. Tähän vaikutti se, että elokuvan Kulkuri sai jatkuvia kehuja voimakkaasta lopustaan. Charlie pankissa oli ensimmäinen Chaplin uuden kauden elokuvista. Sen tarina perustui Chaplinin aiempaan elokuvaan, The New Janitor. Charlie pankissa päättyy poikkeuksellisen surullisesti komediaelokuvalle, sillä Edna Purviancen hahmo torjuu Chaplinin Kulkurin rakkaudenosoituksen halveksivasti.Robinson, s. 179–180. == Lähteet == * === Viitteet === == Aiheesta muualla == * * * Luokka:Vuoden 1915 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Vaeltaja (elokuva)

Vaeltaja () on Charles Chaplinin ohjaama ja käsikirjoittama yhdysvaltalainen vuoden 1916 lyhyt mykkäelokuva. Vaeltaja on juonellisesti tietynlainen edeltäjä Chaplinin pitkille elokuville, Sirkus, Nykyaika, Kaupungin valot ja Parrasvalot, sillä Vaeltajassa Chaplinin hahmo ottaa hoiviinsa ystäviä vailla olevan tytön. Chaplin on elokuvassa katumuusikko, joka pelastaa pienen vaalean tytön mustalaisroistojen kynsistä. He elävät yhdessä asuntovaunussa, kunnes nuori komea taiteilija saapuu ja valloittaa tytön. Taiteilija tekee tytöstä muotokuvan, josta tytön äiti tunnistaa tyttärensä. Tämän jälkeen tyttö temmataan uuteen elämään, ja Chaplin jää lohduttomana yksin. Esitysversiossa elokuvan loppu on todella onnellinen, sillä tyttö kääntää auton ja hakee Chaplinin mukaansa. Tarinan mukaan Chaplin kuvasi elokuvalle myös vaihtoehtoisen ja traagisen lopun, jossa hänen hahmonsa heittäytyy lopussa jokeen.Robinson, s. 207–208. == Lähteet == * === Viitteet === == Aiheesta muualla == * * * Luokka:Vuoden 1916 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Veli Lumiala

Veli Sune Kaarlo Lumiala (sukunimi vuoteen 1928 Lundson; 23. huhtikuuta 1906 Käkisalmi – 21. syyskuuta 1995 Alavus) oli suomalainen filosofian maisteri, rehtori ja kirjailija. Jatkosodan aikana tykistössä luutnanttina palvellut Lumiala oli patterinpäällikkönä Rukajärven suunnalla. Lumiala työskenteli matematiikan lehtorina useassa oppikoulussa, pisimpään Lieksan yhteiskoulussa vuosina 1932–1946, ja toimi Alavuden yhteiskoulun rehtorina 1947–1966. Hän kuului Lieksan kauppalanvaltuustoon 1936–1945 ja Alavuden kunnanvaltuustoon 1951–1956. Lumiala kirjoitti sodan jälkeen aikuisille tarkoitetun tieteisromaanin Atominsärkijä. == Teoksia == * Atominsärkijä : erään tieteen erakon elämänkaari. Karisto 1947 * Alavuden kunnallispolitiikkaa : esitettynä siinä mielessä, että siitä jotain opittaisiin. Tekijä, Vaasa 1956 * Alavus urheilee : Alavuden urheilijoiden 25-vuotiskertomus : 1932–1957. Alavuden urheilijat, Alavus 1957 * Tekokuun arvoitus. Valpas-mainos, Alavus 1957 * Käytännön linja keskikouluun. Tekijä, Alavus 1958 * Ei niin, vaan näin : käytännön keskikoulu maaseudun koulumuoto. Alavuden yhteiskoulun luonnontieteellinen kerho Natura, Alavus 1959 * Keskikouluasteen sisäinen uudistaminen Alavuden yhteiskoulussa vuosina 1956–1960. Alavuden yhteiskoulu, Alavus 1960 * Maaseutuoppikoulun sisäinen uudistuminen : Alavuden yhteiskoulun 40-vuotisjulkaisu ; toim. Veli Lumiala. Alavuden yhteiskoulu, Alavus 1962 * Kemia : keskikoulua ja käytännöllis-teknillistä opetusta varten ; tekijät Veli Lumiala, Inkeri Herala, Kalevi Tanskanen. Kirjayhtymä, Helsinki 1963 * Rukajärven rautaporteilla : kirjan kuva-aineistosta 90 kpl aseveljiltä. Pohjois-Karjalan rajamieskilta, Onttola 1964 * Elämän mylly : energiaongelmat. Tekijä, Alavus 1975 * Keihäskunniamme. V. Lumiala, Alavus 1977 * Elämän mylly. V. Lumiala, Alavus 1986 == Lähteet == * * Alavuden lukion historiaa * Irja Hyvärinen: Kuolleita: Rehtori Veli Lumiala (maksullinen artikkeli) Helsingin Sanomat 23.9.1995. == Aiheesta muualla == * Alavuden Sotaveteraanien Sotatiet : Veli Lumialan muistoja Luokka:Suomen koulujen rehtorit Luokka:Suomalaiset kirjailijat Luokka:Lieksan kaupunginvaltuutetut Luokka:Alavuden kaupunginvaltuutetut Luokka:Vuonna 1906 syntyneet Luokka:Vuonna 1995 kuolleet
Eljas Sandelin

Aarne Eljas Sandelin (23. toukokuuta 1888 Vaasa – 25. lokakuuta 1954) oli maataloustieteilijä, Helsingin yliopiston meijeriopin ylimääräinen professori 1935–1943, Valion teknillinen johtaja 1943–1944 ja toimitusjohtaja 1945–1954.Otavan Iso tietosanakirja, Otava 1966, osa 7 p. 1035Suomen kulttuurirahasto: A. E. Sandelinin rahasto Sandelin avioitui vuonna 1913 maatalousneuvos Alexander Wasastjernan tyttären Selma Wasastjernan kanssa. Pariskunta sai kolme lasta. Vuorineuvos, pääjohtaja Gustav Sandelin oli heidän poikansa.Biografia-sampo: Gustav Sandelin Viitattu 25.8.2021. ==Lähteet== Luokka:Suomalaiset maataloustieteilijät Luokka:Helsingin yliopiston professorit Luokka:Suomalaiset professorit Luokka:Suomalaiset yritysjohtajat Luokka:Vuonna 1888 syntyneet Luokka:Vuonna 1954 kuolleet
Sadi Sandell

Henrik Sadi Seleme Sandell (15. joulukuuta 1891 Turku – 9. maaliskuuta 1986 Turku Viitattu 7.9.2012) oli suomalainen yritysjohtaja. Hän oli Oy Finlayson- Forssa Ab:n apulaisjohtaja 1942–1947, toimitusjohtaja 1947–1962 ja hallituksen puheenjohtaja vuodesta 1963. Hän sai vuorineuvoksen arvon 1950.Otavan Iso tietosanakirja, Otava 1966, osa 7 p. 1035 ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1891 syntyneet Luokka:Vuonna 1986 kuolleet
Arviokirja

Arviokirja on arvioitsijan laatima puolueeton kirjallinen arvio kiinteän- tai irtaimen omaisuuden sen hetkisestä markkina-arvosta (l. käypä arvo, markkinahinta). Kiinteistöarvioinnissa arvion kohteena voi olla esimerkiksi asunto-osake, kiinteistö tai vuokraoikeus rakennuksineen. Arviokirjan käyttötarkoituksia voivat olla muun muassa pankin vakuusarvon selvitys, vainajan omaisuuden arvon selvittäminen perunkirjoitusta varten tai tietyt lakiin perustuvat arviot, joista säädetään mm. lunastuslaissa ja kiinteistörahastolaissa. Hyväksyttäviä arviomenetelmiä kiinteistöarvioinnissa ovat kauppa-arvomenetelmä, tuottoarvomenetelmä ja kustannusarvomenetelmä. Suomen lainsäädännössä ei ole asetettu arvioitsijalle erillisiä pätevyysvaatimuksia lukuun ottamatta tiettyjä lakiin perustuvia arvioita. Esimerkkejä lakiin perustuvista arvioinneista ovat lunastustoimitukset, joista vastaavat toimitusinsinöörit ja rahastojen kiinteistöomaisuuden vuosittainen arvostaminen, josta vastaavat Keskuskauppakamarin hyväksymät kiinteistönarvioitsijat eli KHK-arvioitsijat. == Katso myös == * Kiinteistöarviointi * Käypä arvo == Lähteet == * Kansainväliset arviointistandardit (IVS) * Lunastuslaki * Kiinteistörahastolaki * Keskuskauppakamari == Aiheesta muualla == * Luokka:Kiinteistöala
Minä ja Ville Ahonen

Minä ja Ville Ahonen on helsinkiläinen suomenkielistä indie poppia säveltävä ja esittävä yhtye. Sen ensimmäisen pitkäsoiton julkaisi Johanna Kustannus vuonna 2010. Yhtyeen laulaja ja säveltäjä on Ville Ahonen. Laulujen sanoitukset ovat Ville Ahosen ja Jussi Moilan käsialaa. == Historia == Ville Ahonen aloitti sooloartistina, mutta muodosti pian kitaristi Jani Hietasen kanssa duon. Samoihin aikoihin Ahonen alkoi kirjoittaa lauluja yhdessä näytelmäkirjailija Jussi Moilan kanssa. Kauko Röyhkä toimi alkuvaiheessa yhtyeen tukijana ja Ville Ahonen -duo lämmitteli Kauko Röyhkä & Riku Mattila -duon keikkoja keväällä 2008. Kokoonpano kasvoi jäsen kerrallaan, kunnes sai nykyisen viisijäsenisen muotonsa ennen debyyttialbumin Minä ja Ville Ahonen äänittämistä. == Jäsenet == * Ville Ahonen – laulu, kitara * Jani Hietanen – kitara * Tuomas Skopa – basso * Alina Toivanen – rummut * Masi Tiitta – koskettimet == Julkaisut == * * == Lähteet == == Aiheesta muualla == * * Minä ja Ville Ahosen kotisivu * Yhtyeen esittely levy-yhtiön sivustolla Luokka:Suomalaiset rockyhtyeet
Genco Gulan

Genco Gulan (Genco Gülan, s. 1969) on Istanbulissa asuva käsitetaiteilija. Hän opiskeli New Yorkin The New Schoolissa ja valmistui maisteriksi median laitokselta. Hän on saanut muun muassa BP-, EMAF- ja Lions-palkinnot. Vuonna 2011 Gülan nimettiin Sovereign European Art -palkinnon saajaksi. Gülanin teoksia on päätynyt useisiin musoihin ja festivaaleille, kuten Pera Museumiin Istanbuliin, Rio de Janeiron modernin taiteen museoon, ZKM Karlsruheen, Milanon triennaalin ja Pariisin Pompidou-keskukseen. Genco Gülanilla on ollut yksityisnäyttelyt Berliinissä, Soulissa ja Zagrebissa. Parhaillaan hän opettaa Mimar Sinan akatemiassa sekä Bogazicin yliopistossa. == Teokset == * * * == Lähteet == == Aiheesta muualla == * * * * Luokka:Turkkilaiset performanssitaiteilijat Luokka:Käsitetaiteilijat Luokka:Videotaiteilijat Luokka:Turkkilaiset taiteilijat Luokka:Valokuvaajat
Gustaf Zakris Sandman

Gustaf Zakris (t. Zachris) Sandman (1837–1922) oli suomalainen merikapteeni ja kollegiasessori. Hän oli Viipurin merikoulun vt.-johtaja vuodesta 1869 ja johtaja vuodesta 1872.Otavan Iso tietosanakirja, Otava 1966, osa 7 p. 1037 ==Julkaisut== *Käytännöllinen oppikirja laivanrakennustaidossa, purjeitten piirustamisessa y. m., C. W. Wikander; suom. Gust. Z. Sandman ja Nikolai Tanttu. 1901. *Lisäys oppikirjaan merikuluntieteessä: Keisarillisen Suomen senaatin käskystä toimitettu. 1904. *Lyhykäinen käytännöllinen oppikirja alkeis-geometriassa ja kolmiomitannossa: merikoulujen tarpeeksi. 1884. *Lyhykäinen käytännöllinen oppikirja alkeisgeometriassa ja kolmiomitannossa: merikoulujen tarpeeksi. 2. p. 1908. *Meritaulut käytettäväksi merikuluntieteellisiä laskuja suoritettaessa: Keisarillisen Suomen senaatin käskystä toimitetut.1900. *Oppikirja merikulun tieteessä, Bror Michael Ekelund ja Bror Hjalmar Ljunggren; suom. A. Cannelin; 2. painoksen tarkasteli ja korjaili Gust. Z. Sandman. 2. pain. 1892. *Ruotsalais-suomalainen ja suomalais-ruotsalainen merisanakirja = Svensk-finsk och finsk-svensk nautisk ordbok. 1899. *Suomenkieliset merisanat. 1901. ==Lähteet== Luokka:Suomalaiset merikapteenit Luokka:Vuonna 1837 syntyneet Luokka:Vuonna 1922 kuolleet
Erik Munsterhjelm

Erik Munsterhjelm (28. maaliskuuta 1905 Lohja – 26. maaliskuuta 1992 Brantford, Ontario) oli suomalainen ruotsin kielellä kirjoittanut kirjailija. Erik Munsterhjelmin vanhemmat olivat taidemaalarit Ali Munsterhjelm ja Alma Viriä Olivia Dahlberg. Munsterhjelm kävi oppikoulua ja vuoden verran Kadettikoulua. Hän lähti sitten 1928 Kanadaan turkismetsästäjäksi ja kullankaivajaksi kahdeksan vuoden ajaksi. Palattuaan Suomeen Munsterhjelm osallistui talvi- ja jatkosotaan. Hän palasi Kanadaan 1947 ja ryhtyi siellä liikemieheksi. Munsterhjelm kirjoitti 1940-luvulla eränkäyntikokemuksistaan useita kirjoja. == Teoksia == * Med kanot och hundspann : på jaktfärder i Norra Kanadas vildmarker. Söderström, Helsingfors 1942 (suomeksi nimellä Kanootilla ja koiravaljakolla. Metsästysmatkoilla Pohjois-Kanadan erämaissa, Tammi 1947) * Guldfeber : malmletning och pälsjägarliv i Kanada. Söderström, Helsingfors 1943 (suomeksi nimellä Kultakuumetta : malminetsijänä ja turkismetsästäjänä Kanadassa, Tammi 1945) * Pionjärens hemlighet. Söderström, Helsingfors 1943 (suomeksi nimellä Kullankaivajan salaisuus : seikkailukertomus nuorisolle, WSOY 1944) * Den underbara dalen : äventyrsberättelse för ungdom. Söderström, Helsingfors 1944 (suomeksi nimellä Ihmeellinen laakso : seikkailukertomus nuorisolle, Tammi 1946) * Som vagabond till Kalifornien : utvandrarliv och hundår i Amerika. Söderström, Helsingfors 1945 (suomeksi nimellä Kulkurina Kaliforniaan : siirtolaiselämää ja vaellusvuosia Amerikassa, Tammi 1946) * Gamle Bill : äventyr i Nordlandet. Söderström, Helsingfors 1946 (suomeksi nimellä Vanha Bill : seikkailuja Pohjolassa, Tammi 1948) * Amulettens gåta : äventyrsberättelse för ungdom. Söderström, Helsingfors 1947 (suomeksi nimellä Amuletin arvoitus : seikkailukertomus nuorille, Tammi 1951) * Katra. Söderström, Helsingfors 1947 * The wind and the caribou : hunting and trapping in Northern Canada. George Allen & Unwin, London 1953, 3rd edition Transworld Publishers, London 1955 * A tale of wolves, dogs and trappers in the Canadian wilds. Macmillan, Toronto 1972, 3. painos nimellä A dog named Wolf, Dell Publishing, New York 1977 == Ruotsinnoksia == * Mark Twain : Slita hund ; översättning från engelskan av Erik Munsterhjelm och Eilif Appelberg. Söderström, Helsingfors 1948 (alkuteos Roughing It) == Lähteet == * * Projekt Runeberg : Svenska författarlexikon 2 1941–1950 * Uppslagsverket Finland : Biografiregister : Munsterhjelm, Erik * Geni.com : Erik Munsterhjelm Luokka:Suomenruotsalaiset kirjailijat Luokka:Vuonna 1905 syntyneet Luokka:Vuonna 1992 kuolleet
Arpominen

Arpominen tai arvonta voi tarkoittaa: *päätöksen tai valinnan tekemistä arvalla *ennustamista arpomalla *sattumanvaraiseen palkintoon perustuvaa markkinointikilpailua *onnenpelin, kuten Loton tai Kenon voittojen määräytymistilannetta satunnaisnumeroiden avulla
Suomen Kuitulevy

Suomen Kuitulevy Oy oli Suomen suurin puukuitulevyn tuottaja ja valmistaja. Yhtiön tehtaat sijaitsivat Heinolassa, aiemmin myös Porissa. Yhtiön tuotteisiin kuului erilaisia Leijona-kovalevyjä, joiden pääkäyttökohteet ovat rakentamisen lisäksi ovi- ja kalusteteollisuus. Suomen Kuitulevy Oy ajautui konkurssiin helmikuussa 2025. ==Historia== Suomen Kuitulevy Oy on perustettu vuonna 1984, kun Enso-Gutzeit Oy ja A. Ahlström Oy yhdistivät kuitulevyteollisuutensa yhteisesti omistetuksi yhtiöksi. Yhtiön toimiva johto osti vuonna 1998 MBO-kaupalla 83 prosenttia yhtiön osakkeista. Toiseksi osakkaaksi jäi tuolloin 17 prosentin osuudella UPM-Kymmene Oyj. Vuonna 2009 osaomistajaksi tuli Versowood 19,5 prosentin osuudella. Toimivalle johdolle jäi edelleen 66 prosentin osuus ja UPM-Kymmene Oyj:lle 14,5 prosentin osuus yhtiön osakkeista. Porin Pihlavassa sijainnut tehdas lakkautettiin vuonna 2013, minkä jälkeen toiminta keskittyi Heinolan Sahaniemeen. Suomen Kuitulevy Oy hakeutui yrityssaneeraukseen syksyllä 2019 ja konkurssiin helmikuussa 2025. Vaikeuksien pääsyy oli raaka-ainekustannusten nousu puun tuonnin Venäjältä tyrehdyttyä Ukrainan sodan aiheuttamien kansainvälisten talouspakotteiden vuoksi. Konkurssipesän varat arvioidaan huomattavasti velkoja pienemmiksi. Yrityksen henkilöstömäärä oli viime vuosina noin 60. == Lähteet == * * === Viitteet === == Aiheesta muualla == * Viralliset sivut Luokka:Suomalaiset rakennustuotevalmistajat Luokka:Suomalaiset teollisuusyritykset
Am I Going Insane (Radio)

Am I Going Insane (Radio) on Black Sabbath-yhtyeen single-julkaisu vuodelta 1975. Kappale on otettu yhtyeen samana vuonna julkaistulta Sabotage-albumilta. B-puolella julkaistiin samalta albumilta otettu "Hole in the Sky". Single ei saanut listamenestystä, mikä ei ollut yllättävää, sillä Black Sabbath oli enemmän albumeihin keskittyvä eikä single-menestyksen varaan laskeva yhtye. A-puolen kappaletta ei myöskään soitettu livenä yhtyeen kiertueella. Kappale on pääosin laulaja Ozzy Osbournen kirjoittama ja se heijastelee yhtyeen sen aikaisia raskaita tunnelmia, johtuen mm. oikeudenkäynneistä entisiä managereita kohtaan ja päihdeongelmista. Sana radio kappaleen perässä tulee englantilaisesta slangi-sanasta radio rental, jolla tarkoitetaan henkisesti sairasta ihmistä.albumin vuoden 2009 remasteroidun version kansilehti, Bill Ward ja Jerry Ewing Kyseessä ei siis ole fm-radiolle tarkoitettu tai editoitu versio. Musiikillisesti kappale edustaa popimpaa ja kaupallisempaa suuntausta kulkien "letkeän" kompin ja syntetisaattorilla säestetyn riffin myötä. B-puolen "Hole in the Sky" on keskitempoinen ja raskaampi kappale. == Singlen kappaleet == ===A-puoli=== #Am I Going Insane? (Radio) - 4:15 ===B-puoli=== #Hole in the Sky - 4:00 *kappaleiden sävellys, sanoitus ja sovitus Black Sabbath == Julkaisuhistoria == *1975: NEMS Records, 6165 300, 7", 45 rpm, UK == Muusikot == *Ozzy Osbourne - laulu *Tony Iommi - kitara, kosketinsoittimet *Geezer Butler - basso *Bill Ward - rummut == Lähteet == Luokka:Black Sabbathin kappaleet Luokka:Vuoden 1975 kappaleet
Pohjois-Dakotan yliopisto

Pohjois-Dakotan yliopisto () on julkinen yliopisto Grand Forksissa, Pohjois- Dakotan osavaltiossa Yhdysvalloissa. Yliopisto on perustettu vuonna 1876, ja vuonna 2011 siellä opiskeli yli 20 000 opiskelijaa. NCAA:n alaisessa yliopistourheilussa yliopistoa edustivat vuoteen 2012 asti North Dakota Fighting Siouxin nimellä kulkevat joukkueet. Tuolloin nimi jouduttiin kuitenkin vaihtamaan, sillä edellinen koettiin alkuperäiskansoja loukkaavaksi. Sittemmin joukkueet ovat toimineet poikkeuksellisesti ilman lempinimeä. Vahva edustus yliopistolla on perinteisesti ollut etenkin miesten jääkiekossa. ==Tunnettuja entisiä opiskelijoita== * Maxwell Anderson, näytelmäkirjailija, Pulitzer-voittaja 1933 * Sam Anderson, näyttelijä * Dick Armey, poliitikko * Ed Belfour, jääkiekkomaalivahti, olympiavoittaja * Byron Dorgan, poliitikko, entinen senaattori * Phil Jackson, entinen koripalloilija ja koripallovalmentaja, 13-kertainen NBA-mestari * David C. Jones, Yhdysvaltain ilmavoimien kenraali * Nicole Linkletter, huippumalli * Karen Nyberg, NASA:n astronautti * T. J. Oshie, jääkiekkoilija * Zach Parise, jääkiekkoilija * Earl Pomeroy, poliitikko ja lakimies * Mel Ruder, journalisti, Pulitzer-voittaja 1965 * Vilhjalmur Stefansson, kanadalainen tutkimusmatkailija * Jonathan Toews, jääkiekkoilija, kaksinkertainen olympiavoittaja Yliopiston mainetta arvioissaan korostava brittiläinen QS-yliopistoranking luokitteli yliopiston yhdysvaltalaisyliopistojen listan (2023) sijaluokkaan 301-350. ==Lähteet== ==Aiheesta muualla== Luokka:Yhdysvaltain yliopistot ja korkeakoulut Luokka:Pohjois-Dakota
Ravitsemusterapeuttien yhdistys

Ravitsemusterapeuttien yhdistys ry (RTY) on vuonna 1970 perustettu akavalaisen Agronomiliiton jäsenyhdistys. RTY:llä on monialainen jäsenistö. Sen jäsenet työskentelevät laaja-alaisesti ravitsemuksen parissa, esimerkiksi tutkijoina yliopistoissa ja tutkimuslaitoksissa, ravitsemusasiantuntijoina järjestöissä ja elintarviketeollisuudessa, asiantuntijatehtävissä ruokapalvelualalla, suunnittelijoina valtion ja kuntien hallinnossa, yrittäjinä sekä ravitsemusterapeutteina terveydenhuollossa. Yhdistyksen jäsenillä on ylempi yliopistotutkinto: terveystieteiden (TtM), elintarviketieteiden (ETM), filosofian (FM), maatalous- ja metsätieteiden (MMM) tai terveydenhuollon (THM) maisterin, lisensiaatin tai tohtorin tutkinto ravitsemustiede pääaineena. Valtaosa jäsenistä on suuntautunut opinnoissaan kliiniseen ravitsemukseen: heillä on Sosiaali- ja terveysalan lupa- ja valvontaviraston (Valvira) myöntämä laillistetun ravitsemusterapeutin pätevyys. Yhdistyksessä on noin 800 jäsentä, joista osa on alan opiskelijoita. Ravitsemustieteellistä yliopistotutkintoa voi opiskella muun muassa Helsingin yliopistossa ja Itä- Suomen yliopistossa. Laillistetun ravitsemusterapeutin pätevyyden voi nykyisin saada vain Itä-Suomen yliopistossa suoritettujen ravitsemusterapialinjan maisteriopintojen jälkeen. Varsinaisen laillistuksen myöntää Sosiaali- ja terveysalan lupa- ja valvontavirasto (Valvira). RTY edistää hyvää ravitsemusta ja ravitsemushoitoa. Yhdistyksen tarkoituksena on Agronomiliiton jäsenyhdistyksenä edistää jäsentensä ammatillisia etuja ja lisätä edustamiensa ryhmien arvostusta sekä edistää jäsenten yhteenkuuluvuutta.Yhdistys julkaisee kahdesti vuodessa ilmestyvää Ravitsemusasiantuntija-lehteä. Lisäksi yhdistys tuottaa ja myy ravitsemusohjausmateriaalia sekä järjestää vuosittain ammattilaisten koulutustapahtuman, Valtakunnalliset Ravitsemuspäivät. ja järjestää ravitsemusaiheisia täydennyskoulutuswebinaareja. ==Lähteet== == Aiheesta muualla == * RTY:n kotisivut * Ravitsemusasiantuntija-lehti * Agronomiliitto Luokka:Agronomiliitto Luokka:Suomalaiset ravitsemusterapeutit
Kirsi Monni

Kirsi Monni (s. 4. kesäkuuta 1962) on suomalainen tanssija, koreografi ja tanssitaiteen tohtori. Vuodesta 2009 lähtien hän on toiminut Teatterikorkeakoulussa tanssitaiteen professorina. Monni on opiskellut Suomen Kansallisoopperan balettikoulussa vuosina 1970–1978 sekä Helsingin tanssiopistossa 1979–1981. Lisäksi hän on suorittanut opintoja ulkomailla, muun muassa Pariisissa. Tanssinopettajana Monni on toiminut 1980-luvun alusta lähtien. Hän on ollut mukana myös Uuden tanssin keskuksen johdossa useissa eri tehtävissä. Koreografian Kirsi Monni on tehnyt yli 30 tanssiteokseen. ==Lähteet== *Teatterikorkeakoulu *Suomalaisen tanssin tietokanta Luokka:Suomalaiset nykytanssijat Luokka:Suomalaiset balettitanssijat Luokka:Teatterikorkeakoulun professorit Luokka:Vuonna 1962 syntyneet Luokka:Elävät henkilöt Luokka:Suomalaiset professorit
The State We’re In

The State We're In on vuonna 1984 julkaistu englantilaisen glam rock -yhtye The Dogs d'Amourin ensimmäinen albumi. Se äänitettiin ja julkaistiin Suomessa. Albumin tuotti yhdessä yhtyeen laulusolisti Tylan kanssa suomalainen Costello Hautamäki (nimellä Costello Jones) ja sen julkaisi Miettisen levy-yhtiö Kumibeat. Albumi julkaistiin uudelleenmiksattuna uudella kannella 2003. Albumin kappaleista kolme julkaistiin uudelleenäänitettyinä yhtyeen myöhemmillä levyillä: ”The State I'm In” albumilla In The Dynamite Jet Saloon (1988), ”How Do You Fall In Love Again” EP:llä Kids From Kensington (1988) ja ”Heroine” albumilla Straight??!! (1990). == Kappaleet == # # # # # # # # # # == Singlet == == Kokoonpano == * Tyla (laulu, kitara) * Dave Kusworth (kitara) * Karl Watson (basso) * Paul Hornby (rummut) === Vierailijat === * Costello Jones (koskettimet, päälleäänitetyt kitarat) ==Lähteet== Luokka:Vuoden 1984 esikoisalbumit Luokka:Glam metal -albumit Luokka:Brittiläiset rockalbumit
Putkinotko (elokuva)

Putkinotko on Roland af Hällströmin ohjaama elokuva vuodelta 1954. Se perustuu Joel Lehtosen romaaniin Putkinotko (1920), josta Urpo Lauri teki näytelmäsovituksen. Elokuvan käsikirjoituksen Lauri laati yhdessä ohjaajan kanssa – Roland af Hällström käytti käsikirjoittajana salanimeä Viljo Hela. Romaanin pohdiskeluja on elokuvasovituksessa karsittu minimiin, mutta kritiikissä arvioidaan, että elokuva tekee raikkaalla naturalismillaan oikeutta Lehtosen mestarilliselle teokselle.AL: Putkinotko, Päivän elokuvia, Tv-maailma, 36/2012 sivu 17 Kaupallista menestystä saanut elokuva kuuluu Hällströmin merkittävimpiin ohjauksiin.Pajukallio, Arto: Elokuvat. Helsingin Sanomat 11.9.2012, s. D 7. Tarina kertoo sata vuotta sitten eläneestä laiskasta viinatrokarista Juutas Käkriäisestä (Matti Lehtelä), joka perheineen asuu tuhman herran Aapeli Muttisen (Pentti Viljanen) mailla. Viinankeittoa harkitsevaa Rosina Käkriäistä näyttelee Hällströmin puoliso Elvi Saarnio. ==Näyttelijät== ==Lähteet== ==Aiheesta muualla== * Luokka:Roland af Hällströmin ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1954 suomalaiset elokuvat
Hulinaa

Hulinaa oli Sensuurin ensimmäinen ja ainoaksi jäänyt studioalbumi. Se äänitettiin Mika Sundqvistin MSL-studiolla kesäkuussa 1979 Sundqvistin toimiessa äänittäjänä. Levyn tuottajana toimi Eppu Normaali -yhtyeen Pantse Syrjä. Albumi sisältyy kokonaisuudessaan vuonna 2009 julkaistulle kokoelma- CD:lle Enemmän kuin koko tuotanto. == Kappaleet == A-puoli # # # # # # B-puoli # * # # # # # == Kokoonpano == * Pepe Lempinen – laulu, kitara * Costello Hautamäki – kitara * Jaska Oinonen – basso * Pasi Pakarinen – rummut == Lähteet == Luokka:Vuoden 1979 esikoisalbumit Luokka:Sensuurin albumit
Lehmuskeltayökkönen

Lehmuskeltayökkönen (Tiliacea citrago) on eteläisemmässä Suomessa paikoittaisesti tavattava syksyn yöperhoslaji. == Koko ja ulkonäkö == Keskikokoinen yökkönen, jonka etusiipien pohjaväri vaihtelee vaaleankeltaisesta oranssinruskeaan. Tyvipoikkiviiru sekä sisempi ja ulompi poikkiviiru erottuvat selvinä, punertavanruskeina juovina siiven poikki. Keskivarjo muodostaa siiven tyvestä laskien kolmannen, muita voimakkaamman poikkiviirun ja yhtyy sisempään poikkiviiruun siiven takareunassa. Sisemmän poikkiviirun ja keskivarjon väliin jää kookas, rengasmainen rengastäplä, ja heti keskivarjon ulkopuolella on punertavanruskea munuaistäplä. Keskivarjon ja siiven ulkosyrjän välisellä alueella siipisuonet erottuvat punaruskeina pitkittäisjuovina. Takasiivet ovat vaaleankeltaiset. Siipiväli 36–38 mm.http://www2.nrm.se/en/svenska_fjarilar/x/xanthia_citrago.htmlhttp://www.ukmoths.org.uk/show.php?bf=2271Mikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3 s. 206 == Levinneisyys ja lentoaika == Lehmuskeltayökköstä tavataan laajalti Euroopassa, pois lukien pohjoisosat. Idässä levinneisyys ulottuu Uralille ja Kaukasukselle.http://www.nhm.uio.no/fakta/zoologi/insekter/norlep/noctuidae/citrago.html Suomessa se on eteläinen laji, jonka havainnot rajoittuvat pääasiassa Pori–Joensuu-linjan eteläpuolelle. Perhoset lentävät yhtenä sukupolvena elokuun alkupuolelta lokakuun alkuun huipun ollessa elo–syyskuun vaihteessa.http://wibe.ath.cx/Lepidoptera/Noctuidae/Tiliacea/citrago/Tiliacea%20citrago.htm == Elinympäristö ja elintavat == Harvinaisehko ja varsin paikoittain esiintyvä laji, jota tavataan yleensä vain yksitellen. Elinympäristönä ovat puistot ja lehmuksia kasvavat metsät ja metsänreunukset. Perhoset lentävät illan tullen ja tulevat hyvin syötille, heikommin valolle. Toukka elää ainoastaan lehmuksilla ja piilottelee alkuvaiheessa yhteensitomiensa lehtien välissä ja koteloituu lopulta löyhään kotelokoppaan maahan. Muna talvehtii. == Ravintokasvi == Toukka elää lehmuksilla (Tilia). == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Tarhayökköset
Jalavakeltayökkönen

Jalavakeltayökkönen (Xanthia gilvago) on Suomessa aivan eteläinen ja harvinainen syksyn yöperhoslaji. == Koko ja ulkonäkö == Keskikoinen yökkönen, jonka etusiipien pohjaväri vaihtelee vaaleankeltaisesta oranssinruskeaan. Kuviointi on harmaanruskeaa ja erottuu hyvin vaihtelevasti. Rengastäplä on siiven pohjavärin mukainen, samoin munuaistäplä, jonka sisänurkka on kuitenkin aina voimakkaasti tummentunut. Siiven keskiosa munuaistäplän ympärillä on vaihtelevissa määrin muuta siipeä tummempi ja usein voimakkaasti harmaanruskealla varjostunut. Siiven kärkiosassa, aaltoviirun kohdalla on tummine pisteiden rivi. Takasiivet ovat harmahtavan valkoiset. Siipiväli 30-42 mm.http://www2.nrm.se/en/svenska_fjarilar/x/xanthia_gilvago.htmlhttp://www.ukmoths.org.uk/show.php?id=1265http://www.nhm.uio.no/fakta/zoologi/insekter/norlep/noctuidae/gilvago.html == Levinneisyys ja lentoaika == Levinneisyysalue kattaa Pohjois-Afrikan sekä suurimman osan Eurooppaa. Idässä jalavakeltayökköstä tavataan Altaille, Turkmenistaniin ja Irakiin saakka.http://www.artfakta.se/Artfaktablad/Xanthia_Gilvago_216044.pdf Laji tavattiin Suomesta ensimmäisen kerran vuonna 1980 ja sille on sittemmin muodostunut vakituinen kanta etelärannikon tuntumaan.http://www.saunalahti.fi/~peterpa/lepi/historia/hadeninae/xan- gilvago.htm Perhoset lentävät syyskuun alusta lokakuulle.http://wibe.ath.cx/Lepidoptera/Noctuidae/Xanthia/gilvago/Xanthia%20gilvago.htm == Elinympäristö ja elintavat == Hyvin paikoittainen laji, joka on viime vuosikymmeninä voimakkaasti taantunut koko Euroopassa. Se elää jalavaa kasvavissa lehtimetsissä sekä puistoissa ja puutarhoissa. Perhoset lentävät öisin, käyvät kukilla ja imemässä marjojen nesteitä. Ne tulevat myös sekä syötille että valolle. Toukka koteloituu maahan. Muna talvehtii.http://www.vlindernet.nl/vlindersoort.php?vlinderid=704 Ruotsissa laji on luokiteltu silmälläpidettäväksi.http://www.artfakta.se/SpeciesFact.aspx?TaxonId=216044 ja Norjassa vaarantuneeksi. == Ravintokasvi == Toukka elää vuorijalavalla (Ulmus glabra) sekä muilla jalavilla (Ulmus). Vanhempia toukkia on tavattu muillakin puilla ja ruohovartisilla kasveilla. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Tarhayökköset